### PROJEKTS

**NOMAS LĪGUMS**

Daugavpilī 2020.gada \_\_\_.\_\_\_\_\_\_\_\_\_\_\_\_\_\_

**Profesionālās izglītības kompetences centrs “Daugavpils Dizaina un mākslas vidusskola “Saules skola””,** reģistrācijas Nr.90000064918, juridiska adrese: Saules iela 6/8, Daugavpils, tās iestādes direktores \_\_\_\_\_\_\_\_\_\_\_\_\_\_ personā, kura rīkojas pamatojoties uz Nolikumu,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā “Iznomātājs”, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, tās valdes locekļa (-es) \_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā **“Nomnieks”**, no otras puses, abi kopā „Puses”, saskaņā ar Daugavpils pilsētas domes \_\_\_.09.2020. rīkotās nomas tiesību izsoles rezultātiem (\_\_\_.\_\_\_.2020. apstiprināts izsoles protokols Nr.\_\_\_\_), noslēdz savā starpā sekojoša satura līgumu:

**1. Nomas līguma priekšmets**

1.1. Iznomātājs nodod Nomniekam un Nomnieks pieņem lietošanā par maksu nomas objektu – neapdzīvojamās telpas ar kopējo platību 98,5 m2, kas atrodas jaunbūvētās ēkas Saules ielā 6, Daugavpilī, 1.stāvā un telpu eksplikācijā atzīmētas ar Nr.5, 6, 7, 8, 9 (būves kadastra apzīmējums 0500 001 3909 002, zemes vienības kadastra apzīmējums 0500 001 0039), turpmāk - Telpas.

1.2. Ēka ar kadastra apzīmējumu 0500 001 3909 002 tiek būvēta ERAF projekta Nr. [8.1.3.0/17/I/006](http://8.1.3.0/17/I/006) “Daugavpils Dizaina un mākslas vidusskolas “Saules skola” izveidošana par Profesionālās izglītības kompetences centru (PIKC) un infrastruktūras modernizācijas II. kārta” ietvaros.

1.3. Daugavpils pilsētas pašvaldības īpašuma tiesības uz nekustamo īpašumu, kadastra Nr.0500 001 3904 ir nostiprinātas Daugavpils pilsētas zemesgrāmatas nodalījumā Nr.100000430159. Ēka ar kadastra apzīmējumu 0500 001 3909 002, pēc tās pieņemšanas ekspluatācijā, tiks reģistrēta zemesgrāmatā un nodota Iznomātāja grāmatvedības uzskaitē.

1.4. Iznomājamo Telpu atrašanās vieta Nomniekam ir ierādīta un tā atzīmēta šim līgumam pievienotajā Telpu plāna kopijā (pielikums).

1.5. Nomnieks līdz šā līguma parakstīšanai vizuāli ir iepazinies ar Telpu tehnisko stāvokli, uzskata, ka tas atbilst Nomnieka vajadzībām un apņemas necelt šajā sakarā nekādus iebildumus.

1.6. Telpas tiks nodotas lietošanā ar Telpu pieņemšanas - nodošanas aktu pēc ēkas ar kadastra apzīmējumu 0500 001 3909 002 Saules iela 6, Daugavpils, būvniecības pabeigšanas un pieņemšanas ekspluatācijā.

**2. Nomas objekta izmantošanas mērķis**

Telpu izmantošanas mērķis – sabiedriskās ēdināšanas pakalpojumu sniegšana (kafejnīcas darbība) Iznomātāja izglītojamajiem un darbiniekiem, kā arī Iznomātāja telpās rīkotiem pasākumiem.

**3. Nomas līguma termiņš**

3.1. Līgums ir noslēgts uz 3 (trim) gadiem no pieņemšanas – nodošanas akta parakstīšanas dienas.

3.2. Līgums var tikt pagarināts normatīvajos aktos paredzētajos gadījumos.

**4. Nomas maksas apmērs, samaksas kārtība**

**un norēķini par saņemtajiem pakalpojumiem**

4.1. Nomnieks, pamatojoties uz 20\_\_\_.gada \_\_.\_\_\_\_\_\_\_\_\_\_\_\_\_ izsoles rezultātiem, maksā Iznomātājam nomas maksu no pieņemšanas - nodošanas akta parakstīšanas dienas reizi mēnesī sekojošā apmērā: \_\_\_\_\_\_ EUR.

Nomnieks pievienotās vērtības nodokļa maksājumus veic atbilstoši Pievienotās vērtības nodokļa likumā noteiktajam.

4.2. Nomnieks papildus apmaksā komunālo pakalpojumu maksājumus, ieskaitot Iznomātāja norādītajā norēķinu kontā līdzekļus pēc šādiem nosacījumiem:

4.2.1. izdevumus par auksto ūdeni, kanalizāciju - pēc faktiskajiem izdevumiem (saskaņā ar skaitītāja rādījumiem) un attiecīgajā mēnesī spēkā esošajiem pakalpojumu sniedzēja tarifiem;

4.2.2. izdevumus par elektroenerģiju – pēc faktiskajiem izdevumiem (saskaņā ar skaitītāja rādījumiem) un attiecīgajā mēnesī spēkā esošajiem pakalpojumu sniedzēja tarifiem;

4.2.3. izdevumus par apkuri saskaņā ar pakalpojuma sniedzēja attiecīgajā mēnesī spēkā esošajiem tarifiem proporcionāli nomājamai Telpu platībai (saskaņā ar PAS “Daugavpils siltumtīkli” piestādīto rēķinu).

4.2.4. Telpu uzturēšanas izdevumus, kas nav minēti šajā līgumā, ja radīsies nepieciešamība.

4.3. Nomnieks apņemas maksāt Iznomātājam nekustamā īpašuma nodokli, pamatojoties uz ikgadējo Daugavpils pilsētas domes paziņojumu par nekustamā īpašuma nodokli.

4.4. Nomnieks apņemas desmit darba dienu laikā pēc šā līguma noslēgšanas noslēgt ar Daugavpils pilsētas domi zemes nomas līgumu par zemesgabala 6719 m2 platībā, kadastra apzīmējums 0500 001 0039, Saules ielā 6/8, Daugavpilī, \_\_\_\_\_\_/\_\_\_\_\_\_\_\_\_\_ domājamo daļu nomu (tālrunis 65404339).

4.5. Līguma 4.1., 4.2. un 4.3.apakšpunktā minētie maksājumi, turpmāk tekstā saukti Maksājumi, tiek aprēķināti par faktisko lietošanu – līdz Telpu nodošanai iznomātajam un/vai pieņemšanas-nodošanas akta parakstīšanai.

4.6. Nomnieks apņemas desmit darba dienu laikā pēc pieņemšanas – nodošanas akta parakstīšanas dienas noslēgt līgumu par atkritumu savākšanu ar atkritumu apsaimniekošanas organizāciju atbilstoši spēkā esošajiem normatīvajiem aktiem un nekavējoties informēt par to Iznomātāju.

4.7. Par visiem pakalpojumiem, par kuru saņemšanu Nomnieks ir noslēdzis līgumu tieši ar pakalpojumu sniedzēju organizāciju, Nomnieks norēķinās patstāvīgi, bez atlīdzības prasījuma tiesībām pret Iznomātāju. Nomniekam nav tiesību slēgt līgumu par citu pakalpojumu saņemšanu uz laikposmu, kas pārsniedz nomas līguma termiņu.

4.8. Nomnieks patstāvīgi apmaksā visus nodokļus, nodevas un iespējamus līgumsodus un soda naudas, kas saistītas ar viņa darbību.

4.9. Nomnieks norēķinās ar Iznomātāju pēc Iznomātāja izsniegtā rēķina uz Nomnieka e-pastu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ par katru iepriekšējo mēnesi līdz nākamā mēneša \_\_\_\_ datumam, ieskaitot Maksājumus Iznomātāja norādītajā norēķinu kontā bankā.

**5. Nomas maksas pārskatīšanas kārtība**

5.1. Iznomātājam ir tiesības, rakstiski nosūtot nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā:

5.1.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

5.1.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

5.1.3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;

5.1.4. ja normatīvie akti paredz citu nomas maksas apmēru vai nomas maksas aprēķināšanas kārtību.

**6 . Nomnieka tiesības un pienākumi**

6.1. Nomnieka tiesības:

6.1.1. netraucēti lietot Telpas visu šā līguma laiku, ievērojot šā līguma noteikumus;

6.1.2. iepriekš rakstveidā saskaņojot ar Iznomātāju uzstādīt ēkas iekšpusē reklāmu, plāksni ar savu nosaukumu, kā arī izkārtnes, konstrukcijas, zīmes un objektus, kas attiecas uz viņa darbību vai uzņēmējdarbību;

6.1.3. savlaicīgi, nepieļaujot Maksājumu parāda izveidošanos un pamatojot iemeslus, rakstiski lūgt Iznomātāju izskatīt jautājumu par izmaiņu izdarīšanu atsevišķos šā līguma noteikumos;

6.1.4. uzsākt Telpu lietošanu pēc pieņemšanas – nodošanas akta parakstīšanas;

6.1.5. savstarpēji vienojoties ar Iznomātāju apturēt šā līguma darbību uz laika periodu, kas nav ilgāks par 3 (trim) mēnešiem. Līguma apturēšana neietekmē kopējo šā līguma termiņu.

6.2. Nomnieks apņemas:

6.2.l. 20 (divdesmit) darba dienu laikā pēc ēkas ar kadastra apzīmējums 0500 001 3909 002 Saules iela 6, Daugavpils, pieņemšanas ekspluatācijā pieņemt Telpas lietošanā ar pieņemšanas – nodošanas aktu un izmantot Telpas tikai šajā līgumā noteiktajām vajadzībām un funkcijām;

6.2.2. nenodot Telpas jebkāda veida lietošanā, t.sk. bezatlīdzības lietošanā vai apakšnomā citām personām;

6.2.3. veikt Maksājumus līgumā norādītajā kārtībā un termiņos;

6.2.4. patstāvīgi un uz sava rēķina iegūt visus nepieciešamos saskaņojumus, atļaujas un citus dokumentus, lai varētu izmantot Telpas šā līguma 2.punktā norādītajam mērķim, ja tāda nepieciešamība rodas šā līguma darbības laikā;

6.2.5. atbildēt par ugunsdrošību Telpās un nodrošināt tās ar nepieciešamajiem ugunsdrošības līdzekļiem atbilstoši MK 2016.gada 19.aprīļa noteikumiem Nr.238 “Ugunsdrošības noteikumi”;

6.2.6. nodrošināt kafejnīcas obligāto darbu laiku katru darba dienu no plkst. 10.00 līdz plkst. 19.00 (vienojoties ar Iznomātāju, var būt noteikts cits darba laiks);

6.2.7. Telpu interjera, aksesuāru un izvēli saskaņot ar Iznomātāju;

6.2.8. nodrošināt ēdienu sortimentu atbilstoši skolēnu vecuma grupai rekomendētajiem uztura principiem saskaņā ar reglamentējošiem normatīvajiem aktiem;

6.2.9. nokomplektēt Telpas ar papildus aprīkojumu un inventāru, kas nepieciešams kvalitatīva sabiedriskās ēdināšanas pakalpojuma sniegšanai;

6.2.10. nodrošināt Saules skolas audzēkņiem un darbiniekiem brīvu pieejamību telpai Nr.9 (54 m2 platībā), tai skaitā skolas pasākumu rīkošanai, maltītes ieturēšanai, atpūtai, u.tt.

6.2.11. izmantot Telpas ar pienācīgu rūpību un nepasliktināt tās stāvokli, kā arī neveikt un nepieļaut jebkādas darbības, kas aizskartu citu personu likumīgās intereses;

6.2.12. patstāvīgi uzkopt Telpasun uzturēt tās tīrībā un kārtībā;

6.2.13. saudzīgi izturēties pret namīpašumu, kurā atrodas Telpas, kā arī ievērot drošības, sanitāros noteikumus un citus normatīvos aktus vai speciālo dienestu noteiktās prasības, atbildēt Iznomātājam par katru neuzmanību;

6.2.14. pēc Iznomātāja pirmā pieprasījuma un abu Pušu saskaņotajos termiņos iepazīstināt Iznomātāju ar Telpu izmantošanu, nodrošinot Iznomātājam iespēju tās apskatīt;

6.2.15. nepārveidot Telpas;

6.2.16. Nomniekam nav tiesību Telpās rīkot vai nodot Telpas saviesīgu pasākumu: kāzu, bēru mielastu, dzimšanas dienu un citu pasākumu svinību organizēšanu un apkalpošanu, izņemot Iznomātāja rīkotus pasākumus vai ar Iznomātāja starpniecību un/vai dalību organizētos pasākumus;

6.2.17. avārijas situāciju vai stihisku nelaimju gadījumos nodrošināt avārijas dienesta darbinieku un/vai Iznomātāja pilnvaroto pārstāvju iekļūšanu Telpās (kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);

6.2.18. nekavējoties, bet ne vēlāk kā 48 stundu laikā, informēt Iznomātāju vai tā pilnvarotu personu par jebkuru apstākļu iestāšanos, kas traucē lietot Telpas vai pildīt jebkuras citas no šā līguma izrietošās saistības un pienākumus, kā arī veikt visas darbības, lai pārtrauktu šādu apstākļu tālāku iedarbību, ne vēlāk kā 24 stundu laikā paziņot Iznomātājam par jebkuru Telpām nodarītu kaitējumu, kā arī par veiktajiem kaitējuma un tā seku likvidēšanas pasākumiem;

6.2.19. ne vēlāk kā 10 (desmit) dienu laikā rakstiski paziņot Iznomātājam par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņā u.tml.);

6.2.20. šim līgumam izbeidzoties, kā arī gadījumā, ja šis līgums tiek pārtraukts pirms noteiktā termiņa, 10 (desmit) dienu laikā atbrīvot un nodot Telpas Iznomātājam ne sliktākā stāvoklī kā viņš to saņēmis, ņemot vērā dabisko nolietojumu. Puses vienojas, ja 10 (desmit) dienu laikā pēc līguma darbības termiņa izbeigšanās Nomnieks nav atbrīvojis Telpas, tajā atstāto mantu Puses uzskatīs par bezsaimnieka mantu, un Iznomātājs būs tiesīgs rīkoties ar tām pēc saviem uzskatiem.

**7. Iznomātāja tiesības un pienākumi**

7.1. Iznomātājam ir tiesības:

1. kontrolēt šā līguma izpildi, veikt šajā līgumā noteikto Telpu apskati, kā arī nepieciešamības gadījumā saskaņot ar Nomnieku jautājumus par Telpu uzkopšanu un uzturēšanu;
2. pieprasīt no Nomnieka šajā līgumā noteikto Maksājumu savlaicīgu samaksu, Telpu izmantošanu atbilstoši šā līguma noteikumiem un ar pienācīgu rūpību;

7.l.3. šajā līgumā noteiktajos gadījumos un kārtībā pārtraukt tā darbības termiņu;

7.l.4. ierosināt veikt grozījumus šajā līgumā, ja ar šādiem grozījumiem netiek pārkāpts līguma mērķis un galvenie noteikumi;

7.1.5. veikt visu Telpu apskati,pārbaudīt ierīču funkcionēšanu un Nomnieka līgumsaistību izpildi;

7.1.6. iekļūt Telpās ārkārtējos vai avārijas gadījumos, iepriekš telefoniski informējot par to Nomnieku (kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

7.2. Iznomātājs apņemas:

1. 20 (divdesmit) darba dienu laikā pēc ēkas ar kadastra apzīmējums 0500 001 3909 002 Saules iela 6, Daugavpils, pieņemšanas ekspluatācijā nodot Telpas Nomniekam lietošanā ar pieņemšanas – nodošanas aktu;
2. netraucēt Nomniekam lietot Telpas, ja Nomnieks izpilda un ievēro visus šā līguma noteikumus;
3. nodrošināt Telpās netraucētu elektroenerģijas padevi, siltumenerģijas un ūdensapgādi (turpmāk - padeve), ja Nomnieks ievēro to ekspluatācijas noteikumus, ciktāl tas ir atkarīgs no Iznomātāja, pie kam Iznomātājs nenes atbildību par padeves pārtraukumiem, ja tie nav notikuši Iznomātāja vainas dēļ. Ja padeve nav iespējama tehnisku iemeslu dēļ un bojājums ir radies Nomnieka vainas dēļ vai tam lietošanā nodotajā telpā, izdevumus, kas saistīti ar remontdarbiem, pilnībā sedz Nomnieks;
4. ciktāl tas ir atkarīgs no Iznomātāja, savlaicīgi nodrošināt ārpus Telpu esošo inženiertehnisko tīklu un ierīču remontu un jebkādu bojājumu novēršanu, izņemot 7.2.3.apakšpunktā noteikto gadījumu.

**8. Pušu atbildība par līguma neizpildīšanu**

* 1. Līgumslēdzēja Puse, kura nav izpildījusi vai nav pienācīgi pildījusi savas šajā līgumā noteiktās saistības, pilnā apmērā atlīdzina visus zaudējumus un negūto peļņu, kas tajā sakarā nodarīti otrai Pusei.
  2. Par nomas līgumā noteiktā Maksājumu termiņa kavējumu Iznomātājs aprēķina nokavējuma procentus 0,1% apmērā no kavētās Maksājuma summas par katru kavējuma dienu.

8.3. Nomnieks uzņemas pilnu materiālo atbildību par zaudējumiem, ko viņš ar savu darbību vai bezdarbību nodarīs trešajai personai vai tās mantai.

8.4. Ja Nomnieka vainas dēļ radusies nepieciešamība veikt remonta darbus, tie Nomniekam jāveic par saviem līdzekļiem, tos saskaņojot ar Iznomātāju un Daugavpils pilsētas domi.

**9. Strīdu izskatīšanas kārtība**

* 1. Strīdi, kas rodas šā līguma izpildes rezultātā, tiek izšķirti pārrunu ceļā. Puse ir tiesīga uzskatīt, ka otra Puse pretenziju ir saņēmusi septiņu darba dienu laikā, ja tā vēstulē izsūtīta uz otras Puses juridisko adresi.

9.2. Jebkurš strīds, domstarpība vai prasība, kas izriet no šā līguma, kas skar to vai tā pārkāpšanu, izbeigšanu vai spēkā neesamību, ja to nav izdevies atrisināt šā līguma 9.1.punktā noteiktajā kārtībā, tiks izskatīti normatīvos aktos paredzētajā kārtībā.

**10. Līguma izbeigšanas nosacījumi**

10.1. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar  
līguma pirmstermiņa izbeigšanu, kā arī Nomnieka veiktos izdevumus Telpās, ja:

10.1.1.Nomnieka darbības dēļ tiek bojātas Telpas vai nekustamais īpašums Saules ielā 6/8, Daugavpilī;

10.1.2. Nomniekam ir bijuši vismaz trīs Maksājumu kavējumi, kas kopā pārsniedz divu Maksājumu periodu, tai skaitā Nomnieks nemaksā nekustamā īpašuma nodokli, zemes nomas maksu un citas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem;

10.1.3. Telpas ir nodotas lietošanā, t.sk. bezatlīdzības lietošanā vai apakšnomā, citām personām;

10.1.4. tiek pārkāpti citi šā līguma nosacījumi;

10.1.5. Telpas ir nepieciešamas Iznomātāja izglītības procesa vai citu Izglītības likumā paredzēto darbību veikšanai, vai ja šī lietošana (noma) apdraud izglītojamo veselību, dzīvību un drošību, vai ir pretrunā ar morāles un ētikas normām;

10.1.6. nomas līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē.

10.2. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja Telpas Iznomātājam nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai.

10.3. Nomnieks var vienpusēji lauzt šo līgumu, trīsdesmit dienas iepriekš par to rakstiski paziņojot Iznomātājam.

10.4. Nomnieks jebkurā laikā drīkst lauzt šo līgumu vienpusējā kārtībā, rakstiski brīdinot par to Iznomātāju piecas dienas iepriekš, gadījumā, ja:

10.4.1. ugunsgrēka vai cita no Nomnieka neatkarīga nelaimes gadījuma rezultātā Telpas kļūst nepiemērotas tās turpmākai izmantošanai šajā līgumā paredzētajiem mērķiem;

10.4.2. Nomnieka tiesības lietot un rīkoties ar Telpām kādā veidā ierobežo valsts vai pašvaldības institūcijas vai trešās personas.

10.4.3. Nomnieka darbība ir pretrunā ar Iznomātāja noteikto telpu iekšējo kārtību.

10.5. Jebkurā līguma darbības izbeigšanās gadījumā Nomnieks pilnā apmērā ir atbildīgs par Telpu nodošanu Iznomātājam saskaņā ar šā līguma 6.2.20.apakšpunktu.

**11. Nepārvarama vara**

11.1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrajai pusei, sniedzot nepieciešamās ziņas un kompetento iestāžu izsniegtus pierādījumus, kā arī jāveic visi iespējami pasākumi, lai mazinātu tās sekas.

11.2. Ja līgumslēdzēja puse nevar pilnīgi vai daļēji izpildīt līguma noteikumus un šāda izpilde ir radusies nepārvarama spēka rezultātā, ko puses nevarēja paredzēt un novērst (dabas stihija, kara darbība, meteoroloģiskie laika apstākļi, pandēmija), saistību izpildes termiņš tiek pagarināts atbilstoši dienu skaitam, kādā darbojošies nepārvarama spēka apstākļi, vai arī atbilstoši laikam, kas nepieciešams šo apstākļu radīto seku novēršanai.

**12. Noslēguma jautājumi**

12.1. Puses nav tiesīgas nodot jebkuras šajā līgumā noteiktās tiesības un pienākumus trešajai personai bez iepriekšējas otras puses rakstveidā izteiktās piekrišanas. Jebkādi pretēji šim noteikumam noslēgti civiltiesiskie darījumi otrai pusei nav saistoši.

12.2. Šā līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.

12.3. Šis līgums stājas spēkā ar tā parakstīšanas brīdi, sastādīts uz sešām lapām, latviešu valodā, trijos eksemplāros, pa vienam eksemplāram katrai no Pusēm un trešais eksemplārs Daugavpils pilsētas domei. Visiem eksemplāriem ir vienāds juridisks spēks. Šim līgumam ir pievienots Telpu plāns (pielikums), kas ir šā līguma neatņemama sastāvdaļa. Līgums ir sanumurēts un cauršūts.

12.4. Šis līgums pilnībā apliecina līgumslēdzēju vienošanos. Iznomātājs un Nomnieks ar saviem parakstiem apliecina, ka viņiem ir saprotams šā līguma saturs, nozīme un sekas, tie atzīst to par pareizu, savstarpēji izdevīgu un paraksta to labprātīgi, bez viltus, maldības un spaidiem.

**14. Pušu rekvizīti un paraksti**

|  |  |
| --- | --- |
| **Iznomātājs** | **Nomnieks** |
|  |  |

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Z.V. Z.V.